b'\n_START_ARTICLE_\nPaul Nickeln\n_START_SECTION_\nKarriere\n_START_PARAGRAPH_\nNickeln er fast bidrager af fotos til tidsskriftet National Geographic. Han er fellow i International League of Conservation Photographers (ILCP). Nogle af hans fotos har v\xc3\xa6ret udstillet under overskriften "Extreme Exposure" p\xc3\xa5 Annenberg Space of Photography i Los Angeles, Californien._NEWLINE_P\xc3\xa5 en tur til Antarktis for at dokumentere s\xc3\xb8leopardernes liv havde han den oplevelse, at en hun af arten fors\xc3\xb8gte at tage sig af ham ved at bringe ham f\xc3\xb8de i form af levende og d\xc3\xb8de pingviner. Han fortolker det s\xc3\xa5dan, at s\xc3\xb8leoparden "\xe2\x80\xa6 inds\xc3\xa5, at jeg ganske enkelt var et udueligt rovdyr i hendes hav p\xc3\xa5 vej til at d\xc3\xb8 af sult. Og jeg forestiller mig, at hun gik i panik og gik i gang med at \xe2\x80\xa6 [vise] mig, hvordan jeg skulle \xc3\xa6de pingvinen._NEWLINE_Nickeln holdt opl\xc3\xa6g p\xc3\xa5 TED2011, hvor hans tale, "Tales of Ice-Bound Wonderlands", fokuserede p\xc3\xa5 den svindende havis som resultat af klimaforandringerne og global opvarmning._NEWLINE_I 2014 grundlagde han sammen med pioneren inden for moderne konserveringsfotografering, Cristina Mittermeier organisationen SeaLegacy, der anvender visuelle fort\xc3\xa6llinger og fotos til at sprede budskabet om bevaring af verdenshavene._NEWLINE_I april 2017 \xc3\xa5bnede han Paul Nickeln Gallery i SoHo, New York City, som et rum for konserveringsfotografer og andre kunstnere inden for kunstverdenen.'